Diari Oficial de la Generalitat Valenciana


Sumari del DOGV 6738, del 21-03-2012 (2012/2636)

RESOLUCIÓ de 14 de febrer de 2012, del conseller d'Hisenda i Administració Pública, per la qual s'establix la composició dels membres de la Comissió de Valoració Documental de la Conselleria d'Hisenda i Administració Pública.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6738

Data del DOGV
:   21-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2636


Data del document
:   14-02-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 14 de febrer de 2012, del conseller d'Hisenda i Administració Pública, per la qual s'establix la composició dels membres de la Comissió de Valoració Documental de la Conselleria d'Hisenda i Administració Pública. [2012/2636]  
El Decret 189/2005, de 2 de desembre, del Consell de la Generalitat, regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics de la Comunitat Valenciana. Així mateix establix les bases perquè els diferents departaments de l'Administració de la Generalitat, per mitjà de les comissions de valoració documental, creades mitjançant una resolució del titular del departament corresponent, elaboren i presenten les taules de valoració dels documents.  
  
Estes comissions de valoració documental tenen com a objectiu facilitar els treballs i els estudis previs de valoració de les sèries documentals per part de la Junta Qualificadora de Documents Administratius, a fi que esta puga emetre els seus dictàmens i, posteriorment, es puguen aprovar les taules de valoració documental per resolució de la conselleria competent.  
Per Resolució de 23 de febrer de 2006, del conseller d'Economia, Hisenda i Ocupació, es va constituir i es van nomenar els membres de la Comissió de Valoració Documental de la Conselleria d'Economia, Hisenda i Ocupació. Per Resolució d'11 de novembre de 2010, es van nomenar nous membres per a la dita Comissió, per diferents circumstàncies que van portar a la necessitat de realitzar un canvi en els components de la dita Comissió de Valoració Documental de la Conselleria.  
La reorganització de la Conselleria d'Hisenda i Administració Pública realitzada per mitjà de Decret 119/2011, de 9 de setembre, del Consell, que va aprovar el seu Reglament Orgànic i Funcional, fa necessària una actualització de la composició de la Comissió de Valoració Documental.  
Per tot l'anterior, i en virtut de l'article 13.3 del Decret 189/2005, de 2 de desembre, del Consell, resolc:  
  
Primer  
Composició de la Comissió de Valoració Documental de la Conselleria d'Hisenda i Administració Pública.  
1. Que la composició de la Comissió de Valoració Documental de la Conselleria d'Hisenda i Administració Pública siga la següent:  
a) President: el subdirector general de Sistemes d'Informació d'Hisenda o tècnic del seu departament en qui delegue.  
b) Vicepresident: el titular del Servici d'Innovació i Assessorament Tecnològic, a què està adscrit directament l'arxiu de la Conselleria o tècnic del seu departament en qui delegue.  
c) Un tècnic del Servici d'Innovació i Assessorament Tecnològic de la Conselleria.  
d) Secretari: el tècnic responsable de l'Arxiu de la Conselleria d'Hisenda i Administració Pública, adscrit al Servici d'Innovació i Assessorament Tecnològic, que exercirà les funcions de secretari de la Comissió.  
e) Un funcionari adscrit a la subsecretaria o direcció general objecte de la valoració de les sèries presentades.  
  
Segon  
Assistència a les reunions de la Comissió de representants d'òrgans i organismes afectats  
La Comissió, a través dels seus secretari i a proposta del seu president, podrà convocar representants d'altres organismes directius i organismes de la Conselleria d'Hisenda i Administració Pública directament afectats pel supòsit que serà analitzat o valorat, els quals podran actuar amb veu però sense vot en les corresponents sessions.  
  
Tercer. Publicació  
La present resolució es publicarà en el Diari Oficial de la Comunitat Valenciana.  
  
València, 14 de febrer de 2012.- El conseller d'Hisenda i Administració Pública: José Manuel Vela Bargues.